****

***Crna Gora***

***\_\_\_\_\_\_\_\_\_\_\_\_\_\_\_\_\_\_***

***Ministarstvo poljoprivrede i ruralnog razvoja***

Broj**:** 060-320/14-0401-47

Podgorica**,** 12.03.2014. godine

Ministarstvo poljoprivrede i ruralnog razvoja, na osnovu člana 30 stav 1 Zakona o slobodnom pristupu informacijama (“Sl.list RCG”, br.44/12) postupajući po zahtjevuMreže za afirmaciju nevladinog sektora MANS iz Podgorice, Dalmatinska 188, br. 14/61388-61389 od 24.02.2014. godine, radi pristupa informacijama, donosi

**R J E Š E N J E**

Dozvoljava se Mreži za afirmaciju nevladinog sektora MANS iz Podgorice pristup informacijama, koji se odnose na kopiju: \* liste svih donatorskih projekata koje je Ministarstvo poljoprivrede i ruralnog razvoja realizovalo tokom 2013. godine (sa preciznim navodjenjem naziva projekta, odobrenog iznosa i njegove namjene); \* liste svih donatorskih projekata koje je Ministarstvo poljoprivrede i ruralnog razvoja realizovalo tokom 2012. godine (sa preciznim navodjenjem naziva projekta, odobrenog iznosa i njegove namjene).

Pristup informacijama ostvariće se dostavom kopija putem pošte, preporučenom pošiljkom na adresu podnosioca zahtjeva, a nakon dostavljanja dokaza o uplati troškova postupka.

Mreža za afirmaciju nevladinog sektora MANS je dužna uplatiti troškove postupka u iznosu od 2,40 € (dvaeuračetrdesetcenti), u korist budžeta CG na žiro račun br. 907-0000000083001-19 i o tome dostaviti odgovarajući dokaz ovom Ministarstvu.

Žalba protiv ovog rješenja ne odlaže njegovo izvršenje.

**O b r a z l o ž e nj e**

Mreža za afirmaciju nevladinog sektora MANS iz Podgorice, podnijela je Ministarstvu poljoprivrede i ruralnog razvoja zahtjev br. 14/61388-61389 od 24.02.2014. godine, kojim je tražila kopiju: \* liste svih donatorskih projekata koje je Ministarstvo poljoprivrede i ruralnog razvoja realizovalo tokom 2013. godine (sa preciznim navodjenjem naziva projekta, odobrenog iznosa i njegove namjene); \* liste svih donatorskih projekata koje je Ministarstvo poljoprivrede i ruralnog razvoja realizovalo tokom 2012. godine (sa preciznim navodjenjem naziva projekta, odobrenog iznosa i njegove namjene).

U postupku po zahtjevu, Ministarstvo poljoprivrede i ruralnog razvoja je utvrdilo da posjeduje traženu informaciju, te da se u dijelu iste ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama, pa nalazi da se tom dijelu informacija može omogućiti pristup na zahtijevani način.

Budući da dio predmetnih informacija kojima se pristup omogućava ima 4 stranice, a da se pristup omogućava dostavljanjem kopija, to se primjenom člana 33 stav 2 Zakona o slobodnom pristupu informacijama kojim je propisano da ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, te se troškovi postupka određuju u iznosu od 2,40 € (dvaeuračetrdesetcenti), od čega na ime kopiranja informacije 0,40 € (četrdesetcenti) i na ime dostavljanja informacija putem pošte preporučenom pošiljkom u iznosu od 2 eura, a koje je podnosilac zahtjeva dužan platiti i o tome dostaviti Ministarstvu poljoprivrede i ruralnog razvoja dokaz.

Žalba na rješenje ne odlaže izvršenje, shodno članu 36 Zakona o slobodnom pristupu informacijama.

Na osnovu izloženog, odlučeno je kao u dispozitivu rješenja.

**Uputstvo o pravnom sredstvu:** Protiv ovog rješenja može se izjaviti žalba, Agenciji za zaštitu podataka o ličnosti i pristup informacijama u roku od 15 dana od prijema rješenja, neposredno ili preko Ministarstva poljoprivrede i ruralnog razvoja. Žalba se podnosi u dva primjerka, sa dokazom o uplati 5,00 eura administrativne takes u korist budžeta CG na žiro račun br. 907-0000000083001-19, shodno tarifnom broju 2 Zakona o administrativnim taksama (“Sl.list RCG“, br. 53/03...02/06 i “Sl.list CG“,br. 22/08...26/11).

**Dostavljeno**:  **M I N I S T A R**

- Mreža za afirmaciju nevladinog

sektora MANS **Prof. dr Petar Ivanović**

- U spise predmeta

- a/a